6.Pielikums

 Iepirkuma „Transporta pakalpojumi EuroBasket2015 vajadzībām”

Nr. LBS 2015/2 nolikumam

**Līguma projekts Nr.\_\_\_\_\_\_\_\_\_\_\_\_\_\_\_\_\_**

**Par transporta pakalpojumiem EuroBasket2015 vajadzībām**

Rīgā, 2015.gada \_\_.\_\_\_\_\_\_\_\_\_

Pamatojoties uz iepirkuma „Transporta pakalpojumi EuroBasket2015 vajadzībām” (LBS 2015/2) rezultātiem biedrība „Latvijas Basketbola savienība”, reģ. Nr. 40008025619, tās ģenerālsekretāra Edgara Šnepa personā, kurš rīkojas saskaņā ar Nolikumu, turpmāk tekstā saukts PASŪTĪTĀJS, un

 \_\_\_\_\_\_\_\_. reģ. Nr.\_\_\_\_\_, tās \_\_\_\_\_ personā, turpmāk saukts IZPILDĪTĀJS,

turpmāk abi kopā saukti – Puses, noslēdz šādu Līgumu (turpmāk – Līgums) par sekojošo:

**1. LĪGUMA PRIEKŠMETS**

1.1. PASŪTĪTĀJS pasūta, saņem un samaksā, bet IZPILDĪTĀJS nodrošina transporta pakalpojumu sniegšanu EuroBasket2015 čempionāta vajadzībām laikā no 2015.gada 3. līdz 11.septembrim (turpmāks tekstā arī kā – Pakalpojumi) atbilstoši Līguma noteikumiem, t.sk. Līguma 1.pielikumā „Tehniskā specifikācija” (turpmāk – 1.pielikums) noteiktajai tehniskajai specifikācijai, PASŪTĪTĀJA noteikto pasažieru pārvadājumu grafiku, PASŪTĪTĀJA norādījumus, kā arī saskaņā ar normatīvajiem aktiem, kas regulē Pakalpojuma izpildi un, kas attiecas uz Pakalpojuma izpildes kārtību un kvalitāti.

1.2. IZPILDĪTĀJS līguma 1.1.punktā noteiktos pasažieru pārvadājumus veic ar transporta līdzekļiem, kas ir teicamā tehniskā kārtībā, nokomplektēts ar nepieciešamo aprīkojumu, inventāru un dokumentiem. IZPILDĪTĀJS veic pasažieru pārvadājumus ar autobusiem, mikroautobusiem un miniveniem, kas norādīti saskaņā ar Līguma pielikumu Nr.1.

1.3. Prasības veicamā darba izpildē, pieņemšanā un kvalitātes kontrolē nosaka FIBA (Starptautiskā Basketbola federācija) standarti sacensību organizēšanai.

**2. PAKALPOJUMA IZMAKSAS UN NORĒĶINU KĀRTĪBA**

2.1. Pasūtītājs pasūta unIZPILDĪTĀJS nodrošina transporta Pakalpojumus saskaņā ar iepirkuma konkursa Nolikuma prasībām, Tehnisko specifikāciju un par IZPILDĪTĀJA iepirkuma konkursā piedāvāto transportlīdzekļu dienas nomas cenu.

2.2. PASŪTĪTĀJS apmaksā IZPILDĪTĀJA sniegtos pakalpojumus atbilstoši šī Līguma nosacījumiem, **bet ne vairāk kā EUR\_\_\_\_\_.\_\_ (\_\_\_\_\_\_\_\_\_ eiro un \_\_centi) bez PVN** apmērā, turpmāk tekstā „Līguma summa”. Ja Līguma darbības laikā mainās PVN likme, tā tiek piemērota atbilstoši spēkā esošo normatīvo aktu prasībām.

2.3. Puses vienojas, ka šī Līguma ietvaros Līguma summa nedrīkst tikt palielināta, bet var tikt attiecīgi samazināta. Gadījumā, ja PASŪTĪTĀJS samazina nepieciešamo transporta pakalpojumu apjomu, IZPILDĪTĀJS veic attiecīgu pārrēķinu, ņemot vērā, ka PASŪTĪTĀJSapmaksā tikai atbilstoši Līguma nosacījumiem saņemtos transporta pakalpojumus, nepārsniedzot Līguma summu.

2.4. Līguma 2.2.punktā norādītajā samaksā par Pakalpojumiem ir iekļauti visi iespējamie izdevumi, kas Pakalpojuma sniedzējam rodas vai var rasties, izpildot šī Līguma saistības. Šī Līguma 2.2.punkta noteiktā samaksa ir noteikta visam šī Līguma darbības laikam un nevar tikt mainīta pēc IZPILDĪTĀJA iniciatīvas.

2.5. PASŪTĪTĀJS veic samaksu sekojošā kārtībā:

* + 1. avansa maksājumu 40% apmērā 20 (divdesmit) darba dienu laikā pirms Čempionāta uzsākšanas un rēķina saņemšanas dienas;
		2. 60% apmērā 20 (divdesmit) darba dienu laikā pēc pakalpojuma sniegšanas pabeigšanas dienas (pēc pakalpojuma atskaites (pavadzīmes) un nodošanas-pieņemšanas akta parakstīšanas un attiecīga rēķina saņemšanas).
	1. Maksājuma summa tiek pārskaitīta uz IZPILDĪTĀJA norādīto kontu.
	2. Gadījumā, ja Pakalpojuma sniegšanas laikā rodas neparedzēti izdevumi, IZPILDĪTĀJS veic attiecīgu pārrēķinu saskaņā ar Finanšu piedāvājumā norādīto izcenojumu pēc Pakalpojuma sniegšanas pabeigšanas dienas, nodošanas - pieņemšanas akta parakstīšanas un iesniedz PASŪTĪTĀJAM attiecīgu rēķinu un pamatojumu.
	3. PASŪTĪTĀJAM nav pienākums pasūtīt Pakalpojumu par visu Līguma 2.2.punktā norādīto Līguma kopējo summu.

**3. LĪGUMU IZPILDE, PUŠU TIESĪBAS UN PIENĀKUMI**

3.1. PASŪTĪTĀJS:

3.1.1. ne vēlāk kā 5 (piecu) darba dienu laikā pēc līguma noslēgšanas ar IZPILDĪTĀJU iepazīstina ar pasažieru pārvadājumu grafiku, kurā norāda nepieciešamos transporta līdzekļus (ar atbilstošo sēdvietu skaitu), laiku un citas pakalpojuma sniegšanai būtiskas detaļas.

3.1.2. savlaicīgi informējot IZPILDĪTĀJU, ir tiesīgs vienpersoniski samazināt šajā Līgumā minēto – nepieciešamo pakalpojumu apjomu vai pārcelt pasākuma norises datumus.

3.1.3. 5 (piecu) darba dienu laikā pēc atskaites (pavadzīmes) saņemšanas izskata atskaiti un, ja tas nepiekrīt atskaitē norādītajam, rakstiski izteikt iebildumus, nosūtot tos IZPILDĪTĀJAM.

3.1.4. ja PASŪTĪTĀJS piekrīt iesniegtajai atskaitei (pavadzīmei), tas atskaiti saskaņo, paraksta nodošanas – pieņemšanas aktu un nosūta IZPILDĪTĀJAM. Saskaņotā atskaite un parakstītais nodošanas – pieņemšanas akts ir pamats rēķina izrakstīšanai.

3.1.5. PASŪTĪTĀJAM ir pienākums veikt samaksu par pakalpojamiem līgumā noteiktajā kārtībā.

3.2. IZPILDĪTĀJS:

3.2.1. veic Pakalpojumu saskaņā ar Līguma un tā pielikumu noteikumiem, PASŪTĪTĀJA pasūtījumiem (vajadzībām) un norādījumiem;

3.2.2. Pakalpojumu veic ar saviem resursiem – nodrošina nepieciešamo autotransportu, degvielu, darbiniekus, kā arī citu Pakalpojuma izpildei nepieciešamo nodrošinājumu;

3.2.3. pēc nepieciešamības saskaņo ar PASŪTĪTĀJA atbildīgo amatpersonu, kas norādīta Līguma 6.2.punktā, autotransporta markas un numura zīmes, kuram nepieciešamas atļaujas iebraukšanai PASŪTĪTĀJA teritorijā, kā arī nosūta informāciju par autotransporta vadītāju (vārds, uzvārds un personas kods);

3.2.4. nodrošina, ka pasažieru pārvadāšana Pakalpojuma ietvaros tiks veikta ar autotransporta līdzekļiem, kuri paredzēti šim mērķim un attiecīgajam autotransportam ir spēkā esoša Autotransporta direkcijas izsniegta licences kartīte. Gadījumā, ja Līguma izpildes gaitā IZPILDĪTĀJS maina Līgumā norādītos autotransporta līdzekļus pret citiem, līdzvērtīgiem, tad tas iesniedz PASŪTĪTĀJAM sarakstu ar minētajiem autotransporta līdzekļiem un attiecīgas spēkā esošas Autotransporta direkcijas izsniegtas licences kartītes. Ja IZPILDĪTĀJS uzskata, ka attiecīgais autotransporta līdzeklis nav līdzvērtīgs, tam ir tiesības noraidīt IZPILDĪTĀJA piedāvāto autotransporta līdzekli;

3.2.5. garantē un nodrošina visā Līguma darbības laikā, ka IZPILDĪTĀJAM ir spēkā esoša, normatīvajos aktos noteiktajā kārtībā izsniegta speciālā atļauja (licence) pasažieru pārvadājumu veikšanai;

3.2.6. garantē un nodrošina visā Līguma darbības laikā, ka Pakalpojuma veikšanā iesaistītajiem autotransporta vadītājiem ir atbilstošas profesionālās iemaņas Pakalpojuma veikšanai, kā arī spēkā esoša, atbilstošas kategorijas un normatīvajiem aktiem atbilstoša autotransporta līdzekļa vadītāja apliecība;

3.2.7. nodrošina PASŪTĪTĀJA personāla drošu braucienu, kā arī nodrošina Pakalpojuma atbilstību Latvijas Republikas normatīvo aktu regulējumam, t.sk. Autopārvadājumu likumam, un vispāratzītiem standartiem;

3.2.8. nodrošina, ka autobuss, ar kuru veic Pakalpojumu, ir tīrs, labā tehniskā kārtībā, kā arī atbilst visām normatīvajos aktos noteiktajām prasībām un visām PASŪTĪTĀJA Atklātā konkursā izvirzītajām prasībām;

3.2.9. uz sava rēķina pilnā mērā apmaksā soda naudas par satiksmes noteikumu pārkāpumiem u.tml..

3.2.10. pēc PASŪTĪTĀJA pieprasījuma sniedz detalizētu un pamatotu skaidrojumu (ja PASŪTĪTĀJS pieprasa, arī rakstiski) par Pakalpojuma izpildes gaitu un rezultātiem, tajā skaitā pēc PASŪTĪTĀJA pieprasījuma uzrādot Līguma 3.2.4., 3.2.5. un 3.2.6.punktā minētos dokumentus;

3.2.11. sedz izmaksas, kas saistītas ar autobusu nogādāšanu uz/no Pakalpojuma izpildes vietas;

3.2.12. nodrošina, ka autobusu vadītāji būs ģērbti atbilstoši 1.pielikumā noteiktajā, ievēros noteikto transportlīdzekļa maršrutu un PASŪTĪTĀJA norādes;

3.2.11. IZPILDĪTĀJAM patstāvīgi un par saviem līdzekļiem jānodrošina visu darba drošības, darba aizsardzības, darbinieku veselības aizsardzības, satiksmes drošības, ugunsdrošības, elektrodrošības normas, kā arī savu iekārtu, mehānismu un mašīnu tehniskās ekspluatācijas instrukciju, apkārtējās vides aizsardzības, kā arī citu Latvijas Republikā spēkā esošo normatīvo aktu ievērošanu visā Pakalpojuma izpildes gaitā.

* + 1. ir atbildīgs par savu darbinieku instruēšanu darba drošības jautājumos atbilstoši spēkā esošo normatīvo aktu prasībām.
		2. uzņemas visu risku un atbildību, kas var rasties Pakalpojumu izpildes rezultātā (nelaimes gadījumi, bojājumu rašanās, zaudējumu nodarīšana Pasūtītājam, pasažieriem un trešajām personām).
		3. apņemas nodrošināt līdzvērtīgu transportlīdzekli 1 (vienas) stundas laikā, ja ceļā sabojājies transporta līdzeklis.
		4. pēc pakalpojuma sniegšanas pabeigšanas ne vēlāk kā 5 (piecu) darba dienu laikā IZPILDĪTĀJS iesniedz PASŪTĪTĀJAM atskaiti (pavadzīmi) par sniegtajiem pakalpojumiem un nodošanas – pieņemšanas aktu 2 (divos) eksemplāros.

**4. PUŠU ATBILDĪBA UN STRĪDU ATRISINĀŠANA**

4.1. Ja šī līguma saistības netiek izpildītas vai tās izpildītas nepienācīgi, vainīgā puse ir materiāli atbildīga saskaņā ar spēkā esošajiem Latvijas Republikas tiesību aktiem.

4.2. Ja tiek saņemta rakstiska FIBA sūdzība par sniegtā pakalpojuma kvalitāti, tiek sastādīts attiecīgs akts, ko paraksta abas Puses, un vainīgā Puse pēc abpusējas vienošanās sedz PASŪTĪTĀJAM radušos zaudējumus.

4.3. Ja PASŪTĪTĀJS neveic apmaksu noteiktajā termiņā, IZPILDĪTĀJAM ir tiesības aprēķināt līgumsodu 0,01% apmērā par katru nokavēto dienu no nokavētās maksājuma summas.

4.4. Ja pēc Pušu vienošanās IZPILDĪTĀJS nenodrošina autobusa nomaiņu atbilstoši Līguma 3.2.14.punktam un/vai autobusa vadītāja nomaiņu (tajā skaitā veicis Pakalpojumu nekvalitatīvi), tad PASŪTĪTĀJAM ir tiesības piemērot IZPIDĪTĀJAM līgumsodu EUR 250,00 (divi simti piecdesmit *euro*) apmērā par katru nokavēto stundu (katram autobusam) un prasīt atlīdzināt visus zaudējumus.

4.5. Gadījumā, ja IZPILDĪTĀJS nenodrošina autobusa atbilstību Līgumā noteiktajām prasībām, PASŪTĪTĀJAM ir tiesības piemērot IZPILDĪTĀJAM līgumsodu 500,00 EUR (pieci simti *euro*) apmērā par katru šādu gadījumu.

4.6. Gadījumā, ja IZPILDĪTĀJS nenodrošina autobusa autovadītāja atbilstību Līgumā noteiktajām prasībām, PASŪTĪTĀJAM ir tiesības piemērot IZPILDĪTĀJAM līgumsodu EUR 100,00 (viens simts *euro*) apmērā par katru šādu gadījumu.

4.7. Līguma 4.4., 4.5. un 4.6.punktā minētajos gadījumos līgumsodu IZPILDĪTĀJAM var piemērot pavisam kopā nevairāk kā 10% (desmit procentus) no Līguma kopējās summas. Līgumsoda samaksa neatbrīvo no saistību izpildes.

4.8. Strīdi par šo līgumu izšķirami, pusēm vienojoties sarunu procesā, bet, ja vienošanās nav panākta divu mēnešu laikā, strīdus izšķir tiesa Latvijas Republikas normatīvajos aktos noteiktajā kārtībā.

**5. LĪGUMA SPĒKĀ STĀŠANĀS, GROZĪŠANAS UN IZBEIGŠANAS KĀRTĪBA**

5.1. Līgums stājas spēkā pēc tam, kad to ir parakstījusi pēdējā no Pusēm, un darbojas līdz Pušu abpusējai un pilnīgai saistību izpildei.

5.2. Šis Līgums var tikt grozīts, papildināts vai izbeigts saskaņā ar Pušu rakstisku vienošanos, kas ir šā Līguma neatņemama sastāvdaļa.

5.3. Jebkura no pusēm ir tiesīga vienpusēji izbeigt šo līgumu un pieprasīt atlīdzināt tai nodarītos zaudējumus, ja otra puse ir pieļāvusi šī līguma saistību būtisku pārkāpumu.

**6. NOBEIGUMA NOTEIKUMI**

6.1. No PASŪTĪTĀJA puses par Līgumu atbildīgā persona – \_\_\_\_\_\_\_\_\_\_\_\_\_\_\_\_\_\_\_\_\_\_, tālrunis:\_\_\_\_\_\_\_\_\_\_\_\_\_\_\_; e-pasts:\_\_\_\_\_\_\_\_\_\_\_\_.

6.2. No IZPILDĪTĀJA puses kontaktpersona – \_\_\_\_\_\_\_\_\_\_\_\_\_\_\_\_\_\_\_\_\_\_, tālrunis:\_\_\_\_\_\_\_\_\_\_\_\_\_\_\_; fakss: \_\_\_\_\_\_\_\_\_\_\_; e-pasts:\_\_\_\_\_\_\_\_\_\_\_\_.

6.2. Līgums ir sastādīts 2 (divos) eksemplāros, kuriem abiem ir vienāds juridiskais spēks, no kuriem viens glabājas pie PASŪTĪTĀJA, bet otrs pie IZPILDĪTĀJA.

6.3. Līgumam ir šādi pielikumi:

1. pielikums - Tehniskā specifikācija/Tehniskais piedāvājums;

2.pielikums - Finanšu piedāvājums;

3.pielikums - Pakalpojuma Pieņemšanas – nodošanas akts.

**8. PUŠU REKVIZĪTI UN PARAKSTI**

|  |  |
| --- | --- |
| PASŪTĪTĀJS: | IZPILDĪTĀJS: |

Biedrība „Latvijas Basketbola Savienība”

Reģ.nr. 40008025619

Skanstes iela 54, Rīga, Latvija, LV-1013

Banka: AS „Swedbank”

Konta nr.: LV16HABA0551005328715

Ģenerālsekretārs

\_\_\_\_\_\_\_\_\_\_\_\_\_\_\_\_/ E.Šneps/

\_\_. pielikums 2015. gada \_\_\_\_. \_\_\_\_\_\_\_\_\_\_\_

Līgumam Nr.\_\_\_\_\_\_\_\_\_\_\_\_\_\_\_\_\_

„Par transporta pakalpojumiem

EuroBasket2015 vajadzībām”

Vieta, datums

**pieņemšanas – nodošanas akts**

Saskaņā ar /*līguma datums* / līgumu /*numurs*/

Piedaloties: pasūtītājam **Biedrībai „Latvijas Basketbola savienība”**, kas reģistrēta Latvijas Republikas biedrību un nodibinājumu reģistrā ar reģistrācijas Nr. XXXx (turpmāk tekstā – **„Pasūtītājs”**), tā ģenerālsekretāra **XXXX** personā, kas darbojas uz statūtu pamata,

un Pakalpojuma sniedzējam /*pakalpojuma sniedzēja dati: reģistrācijas numurs, juridiskā adrese, valdes priekšsēdētāja/direktora/valdes locekļa vārds, uzvārds*/ (turpmāk tekstā – „**Izpildītājam”**).

Akts sastādīts par to, ka **Izpildītājs** saskaņā ar */līguma datums/* līgumu /numurs/ veicis:

- transporta pakalpojumus **\_\_\_\_\_\_\_ (gg/dd/mm) EuroBasket2015 vajadzībām** no\_\_\_\_\_(pilsētas nosaukums) ietvaros čempionātadalībniekiem saskaņā ar pavadzīmi, kas pievienota aktam.

Līgumā paredzētais darbs veikts vajadzīgajā apjomā, labā kvalitātē.

**Pasūtītajam** nav pretenziju pret **Izpildītāju**, un **Pasūtītājs** pieņem visus, saskaņā ar 2015.gada \_\_\_.\_\_\_\_\_\_\_\_noslēgtā Līguma Nr.\_\_\_\_\_\_\_\_\_\_\_ starp biedrību „Latvijas Basketbola Savienība” un \_\_\_\_\_\_\_\_\_\_\_\_\_\_\_\_\_\_, nosacījumiem, sniegtos Pakalpojumus tādā apjomā un kvalitātē, kādā **Izpildītājs** tos ir izpildījis.

Samaksa par sniegtajiem transporta pakalpojumiem ir EUR \_\_\_(atšifrējums vārdiem) bez PVN.

Šis akts sastādīts divos eksemplāros, no kuriem viens glabājas pie **Pasūtītāja**, otrs pie **Izpildītāja**.

Darbu pieņēma: Darbu nodeva:

|  |  |
| --- | --- |
| **Pasūtītājs:****Biedrība „Latvijas Basketbola Savienība”**Reģ.nr. 40008025619Skanstes iela 54, Rīga, Latvija, LV-1013Banka: AS „Swedbank”Konta nr.: LV16HABA0551005328715\_\_\_\_\_\_\_\_\_\_\_\_\_\_\_\_\_\_ **(paraksts)** | **Izpildītājs:** XXXXX**Adrese:** Reģ.nr. Konts: Banka:  \_\_\_\_\_\_\_\_\_\_\_\_\_\_\_\_\_\_\_\_\_**(paraksts)** |